LifeWave

LifeWave er et amerikansk selskap etablert i 2004 av David Schmidt.LifeWave to be Featured on Moving America Forward  Reuters Selskapet selger sin egenutviklede serie med energiplastre gjennom forretningsmodellen multi-level marketing (MLM). Selskapet har et stort antall distributører på verdensbasis, og det finnes også mange av disse i Norge.Advarer mot «vidunderplaster» Østlandsposten

 Produkter 

LifeWave-plastrene skal angivelig påvirke kroppens energibaner. Teoriene bak produktet sammenfaller i stor grad med akupunktur. Ved å anvende forskjellige typer plastre skal man angivelig kunne motvirke smerter, søvnproblemer og aldring. Senere har selskapet også lansert produktserien Matrix som skal begrense strålingen fra mobiltelefoner.

Den fremste ambassadøren for LifeWave er skuespillerinnen Suzanne Somers, kjent fra TV-serien Steg for steg.Lifewave’s miraculous patches don’t keep the dreaded taxman away The Irish TimesDoes Suzanne Somers Cause Cancer? The Daily Beast I Norge har produktene blitt frontet gjennom pyramideselskapet Eurosmart.Mysteriet Eurosmart , Kapital 11-2008 Den danske alternativ-legen Carsten Vagn-Hansen har ved flere tilfeller anbefalt plastrene.LifeWave - Kan energiplastre lindre smerter?  Q

LifeWave er ikke medlem av det norske Direktesalgsforbundet.De misbruker oss  Direktesalgsforbundet

 Kontroverser 

Produktenes påståtte effekter har ikke blitt påvist gjennom vitenskapelig forskning, og uavhengige eksperter betrakter LifeWave som lureri. Professor Edzard Ernst ved universitetet i Exeter uttalte i 2005 til det britiske magasinet Metro Health at LifeWave utelukkende er basert på pseudovitenskap, og at forklaringen av teknologien bak ikke gir noen mening som helst, men kun er et forsøk på å bruke vitenskapelig terminologi til å skjule noe som er det reneste tøv.Is this just a bad patch? Metro Health 29. november 2005 Nigel Allan som den gang var selskapets europeiske direktør, innrømmet da også at LifeWave støttet sin markedsføring på vitnesbyrd fra fornøyde brukere og ikke på forskning.

I oktober 2014 annonserte Vålerenga IF at klubben hadde inngått et samarbeid med LifeWave for å teste plastrene på spillerne.Vålerenga fronter omstridt «vidunderplaster» Dagbladet Nyheten førte til sterke reaksjoner fra både Statens legemiddelverk og Forbrukerombudet som mente at markedsføringen kunne være ulovlig.VIF i omstridt samarbeid  Dagsavisen Etter kort tid meldte klubben at de hadde trukket seg fra samarbeidet.Vålerenga Fotball avslutter med Lifewave  Vålerenga Fotball

LifeWaves virksomhet i Europa drives via et selskap registrert i Irland. I 2015 ble dette selskapet bøtelagt for å ha underrapportert selskapets inntekter til skattemyndighetene.

 Referanser 

Kategori:Selskaper fra USA
Kategori:Selskaper etablert i 2004
Kategori:Nettverksselskaper
Kategori:Selskaper innen alternativ behandling